stanford-oval/wikipedia huggingface dataset:
Pyhän Ananiaksen kappeli
Historia

Pyhä Ananias liittyy raamatun Uuden testamentin tarinaan Paavalista eli Saul Tarsolaisesta ja näön parantamisesta ja kasteesta Damaskoksen Suoralla kadulla. Paavali asui myöhemmin Ananiaan talossa ja saarnasi kristinuskoa Damaskoksen synagogilla.
Ananiaksen kappeli on paikalla nykyisen Suoran kadun varrella lähellä kaupunginmuurin Bab Šarqi-porttia, joka tarinan mukaan oli aikanaan raamatun Ananiaan talo. Kaivauksissa kappelin länsipuolelta on löydetty joitakin viitteitä, joiden mukaan paikalla olisi saattanut olla jonkinlaista uskonnollista merkitystä jo Rooman valtakunnan aikana. Ananiaan tarina on ehkä liitetty paikkaan tästä syystä. Itse kappelin maanalaiset osat saattavat ajoittua jo 400- tai 500-luvuille. Jos tämä pitää paikkansa, Ananiaan kappeli on ainoa Damaskoksen säilyneistä myöhäisroomalaisista tai bysanttilaisista kirkoista. Muut nykyiset kirkot on rakennettu vasta islamin saavuttua alueelle.
Vuonna 1860 Damaskoksessa syttyi Libanonvuoren sisällissotaan liittyineitä kristittyjen vastaisia mellakoita. Niiden yhteydessä hävitettiin huomattava osa Suoran kadun kirkkoja ja muita rakennuksia. Tuhojen jälkeen niitä rakennettiin uudestaan uuden mallin mukaisesti. Ananiaan kappelin maanalainen osa oli yksi harvoista kohteista, jotka säilyivät joten kuten alkuperäisessä kunnossaan.
Maanalaisia sisätiloja.
Pyhän Anastasia myrkytyksestä vapauttajan luostari

| Pyhän Anastasia myrkytyksestä vapauttajan luostari Μονή Αγίας Αναστασίας Φαρμακολύτριας |
| --- | --- |
 Pyhän Anastasia myrkytyksestä vapauttajan luostari.
Sijainti:  Agía Anastasía, Galátista, Polýgyros, Chalkidikí, Keski-Makedonia, Kreikka
Koordinaatit:  40°29′27″N, 23°12′14″E
Kirkkokunta:  ortodoksinen kirkko, ekumeeninen patriarkaatti
Perustaja:  Theofano Martinakia / Pyhä Theonas
Perustettu:  888 / 1552
Tyylisuunta:  jälkibysanttilainen
Verkkosivut:  moniagiasanastasias.gr
Lisää rakennusartikkeleitaArkkitehtuurin teemasivulla
Pyhän Anastasia myrkytyksestä vapauttajan luostari (kreik. Μονή Αγίας Αναστασίας Φαρμακολύτριας, Moní Agías Anastasías Farmakolýtrias) on luostari Chalkidikín niemimaalla Kreikassa. Se on omistettu nimensä mukaisesti Pyhälle Anastasia myrkytyksestä vapauttajalle eli suurmarttyyri Anastasia Farmakolytrialle. Luostari sijaitsee Polýgyroksen kunnassa lähellä Galátistan Agía Anastasían kylää, noin 32 kilometriä kaakkoon Thessalonikista.
Luostarin perustajaksi mainitaan perimätiedossa Bysantin keisarinna Theofano Martinakia eli myöhempi Pyhä Theofano vuonna 888. Ainakin nykyisellään sen perusti kuitenkin Thessalonikin arkkipiispa Pyhä Theonas vuonna 1552. Luostari osallistui Kreikan vapaussotaan vuonna 1821, minkä vuoksi turkkilaiset polttivat sen. Se rakennettiin uudestaan 1830-luvulta lähtien. Nykyisin luostarin asukasluvuksi mainitaan 47 (vuonna 2020). Vuoden 2011 väestönlaskennassa luostarissa asuviksi kirjattiin kuitenkin vain 4 henkeä. Hallinnoltaan luostari on stauropegiaalinen.
Rakennustyyliltään luostari edustaa jälkibysanttilaista arkkitehtuuria. Se on rakennettu rinteeseen noin 150 metrin korkeuteen merenpinnasta laskettuna. Luostarin nykyinen pääkirkko (katholikon) on vuodelta 1834. Se on kolmilaivainen basilika, jossa on kupoli. Luostarin vanhinta osaa on sen eteläsiipi, joka säilyi ainoana vuoden 1821 tulipalosta. Luostarissa säilytettiin Pyhän Anastasian ja monien muiden pyhien pyhäinjäännöksiä, mutta ne varastettiin vuonna 2012.
Luostari juhlii vuosittain 22. joulukuuta.
Luostarin pääovi.
Luostaripihaa ja kirkko.
Luostarin kirkko sisältä.
Luostarin seinämaalauksia.
Aiheesta muualla

Kuvia tai muita tiedostoja aiheesta Pyhän Anastasia myrkytyksestä vapauttajan luostari Wikimedia Commonsissa
Luri

Luri voi tarkoittaa seuraavia asioita:
lurit, lintusuku
lurit, Iranissa asuva kansa
luri, lurien puhuma iranilainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luri”, voi hakea sivunnimihaulla, laajalla sivunnimihaulla tai tekstihaulla.
M. R. DeHaan

M.R. DeHaan perheineen noin vuonna 1917
Martin Ralph (M. R.) DeHaan (23. maaliskuuta 1891 – 13. joulukuuta 1965) oli yhdysvaltalainen helluntailainen raamatunopettaja, Radio Bible Classin perustaja ja Our Daily Breadin toimittaja, koulutukseltaan lääketieteen ja kirurgian tohtori. Häneltä on suomennettu ainakin teokset Veren kemia ja Alussa loi Jumala, molemmat julkaistu suomeksi vasta hänen kuolemansa jälkeen.
M. R. DeHaan syntyi Michiganin Zeelandissa Reitze ja Johanna Rozema DeHaanille, maahanmuuttajille Alankomaista. Valmistuttuaan Zeeland High Schoolista 1908 hän opiskeli vuoden Hollandin Hope Collegessa, Michiganissa ja valmistui University of Illinois Collegesta lääketieteestä vuonna 1914.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:M. R. DeHaan
Aiheesta muualla

Esittelyvideo Youtubessa.
RTL Television

| RTL Television |
| --- | --- |

Lähetykset alkoivat:  2. tammikuuta 1984
Omistaja:  RTL Group
Kuvaformaatti:  576i (16:9) (SDTV) 1080i (HDTV)
Maa:  Saksa
Kotisivu:  http://www.rtl.de/
Infobox OKNimi-testi OK: 
RTL Television (entinen RTL plus) on Saksan suurin yksityinen kaupallinen televisiokanava.  Se on osa RTL Groupia.
RTL Television aloitti lähetyksensä nimellä Radio Télé Luxembourg plus 2. tammikuuta 1984 VHF kanavalla 7  Luxemburgissa.  Kanavan alkuaikoina kanavalla oli vain noin 200 000 katsojaa.  Ennen kanavan pääkonttorin muuttoa Kölniin vuonna 1988 kanavaa pidettiin luxemburgilaisena televisiokanavana.
Nykyään RTL Television on RTL Groupin suurin kanava.  Muita saman yrityksen omistamia televisiokanavia ovat RTL 2, Super RTL, VOX ja n-tv.
Osaa Kölnin laajasta messualueesta muutetaan RTL:n uusiksi toimitiloiksi
Ohjelmistoa > Uutis- ja ajankohtaisohjelmia

RTL Aktuell: kanavan pääuutislähetys
Explosiv: Barbara Eligmannin vuodesta 1992 juontama päivittäinen, sensaatiohakuinen uutisohjelma
Exclusiv: julkkisuutisohjelma
Stern TV: uutismakasiini, joka perustuu Stern-lehden sisältöön
Spiegel TV: uutismakasiini, joka perustuu Der Spiegel -lehden sisältöön
Ohjelmistoa > Viihdeohjelmia

Wer wird Millionär?
Fear Factor
Ich bin ein Star – Holt mich hier raus!
Deutschland sucht den SuperStar
112 - Sie retten dein Leben
Ohjelmistoa > Komedia

Die Camper:  tilannekomedia, jonka tapahtumat sijoittuvat leirintäalueelle
Freitag Nacht News
7 Tage, 7 Köpfe
Schulmädchen: tilannekomedia kamppailevista koulutytöistä
Nikola:  tilannekomedia, joka sijoittuu sairaalaan
Ritas Welt:  tilannekomedia, joka sijoittuu supermarkettiin
Ohjelmistoa > Urheilu

Urheilun suurtapahtumia, sekä Formula 1 -sarja
Aiheesta muualla

RTL:n viralliset kotisivut
Maciej Łukaszczyk

Maciej Łukaszczyk (11. maaliskuuta 1934 Varsova – 4. kesäkuuta 2014 Poznań) oli puolalainen pianisti.
Łukaszczyk opiskeli Margerita Trombini-Kazuron, Zbigniew Drzewieckin ja Jan Ekierin johdolla. Hän konsertoi ja opetti Euroopassa ja Yhdysvalloissa. Hän muodosti myös pianoduon veljensä Jacek Łukaszczykin kanssa. Łukaszczyk sai Saksan Bundesverdienstkreuzin vuonna 1991 ja Puolan tasavallan ansioritarikunnan tunnustuksen 1999. Hänen isänsä oli onkologian edelläkävijänä Puolassa toiminut Franciszek Łukaszczyk.
Łukaszczyk perusti Darmstadtissa Chopin-seuran, jota johti vuodesta 1970 kuolinvuoteensa. Hän käynnisti myös Darmstadtin kansainvälisen Chopin-pianokilpailun.
Lurene Tuttle

| Lurene Tuttle |
| --- | --- |

Henkilötiedot
Syntynyt: 29. elokuuta 1907 Pleasant Lake, Indiana, Yhdysvallat
Kuollut: 28. toukokuuta 1986 Encino, Kalifornia
Ammatti:  näyttelijä
Aiheesta muualla
IMDb 
Lurene Tuttle (29. elokuuta 1907 Pleasant Lake, Indiana – 28. toukokuuta 1986 Encino, Kalifornia) oli yhdysvaltalainen näyttelijä.
Tuttle aloitti uransa radiossa ja esiintyi keskimäärin 15 ohjelmassa joka viikko. Hän esiintyi muun muassa sarjoissa Lux Radio Theater, The Great Gildersleeve, Screen Guild Players ja Doctor Christian. Elokuvissa hänellä oli roolit muun muassa Orson Wellesin Macbethissa ja Alfred Hitchcockin Psykossa.
Lurene Tuttlella on kaksi tähteä Hollywood Walk of Famella.
Maciej Staręga

Maciej Staręga
Maciej Staręga (s. 31. tammikuuta 1990 Siedlce) on puolalainen maastohiihtäjä, joka edustaa UKS Rawa Siedlce -seuraa.
Oslon MM-kilpailuissa 2011 Staręga sijoittui vapaan hiihtotavan sprintissä 33:nneksi. Parisprintissä hän oli 18:s. Val di Fiemmen MM-kilpailuissa 2013 Staręga oli parisprintissä 12:s ja Puolan viestijoukkueessa 16:s. Falunin MM-kilpailuissa 2015 hän sijoittui parisprintissä kahdeksanneksi. Lahden MM-kilpailuissa 2017 hän oli vapaan hiihtotavan sprintissä kahdeksas. Seefeldin MM-kilpailuissa 2019 hän sijoittui vapaan hiihtotavan sprintissä 30:nneksi. Pekingin olympialaisissa 2022 hän oli vapaan hiihtotavan sprintissä yhdeksästoista.
Maastohiihdon maailmancupissa Staręga kilpaili ensimmäisen kerran Jällivaarassa marraskuussa 2010. Ensimmäiset maailmancupin pisteensä hän saavutti Liberecin vapaan hiihtotavan sprintissä tammikuussa 2011 oltuaan 29:s. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan yhdeksäs. Toisen kerran hän saavutti saman sijoituksen Davosin vapaan hiihtotavan sprintissä joulukuussa 2014. Parhaimmillaan hän on sijoittunut viidenneksi Ski Tour Canadaan kuuluneessa vapaan hiihtotavan sprintissä Quebecissa maaliskuussa 2016. Yksittäisissä maailmancupin kilpailuissa hän on ollut parhaimmillaan kahdeksas vapaan hiihtotavan sprinteissä Davosissa joulukuussa 2015 ja Toblachissa tammikuussa 2017.
Staręga on ollut naimisissa Puolan maajoukkueampumahiihtäjän Monika Hojnisz-Staręgan kanssa kesäkuusta 2019 lähtien.
Re-act

| ”Re-act” Olivia Lufkin |
| --- | --- | --- |

Singlen tiedot
 Albumilta: Synchronicity
 Julkaistu: 12. toukokuuta 1999
 Tyylilaji: pop rock
 Kesto: 04.55
 Levy-yhtiö: Avex Trax
Listasijoitukset
  Oricon: 29.
Olivia Lufkinin muut singlet
| ”I.L.Y. (Yokubō)” 1998 | ”Re-act” 1999 | ”Dear Angel” 1999 |
Re-act on Olivia Lufkinin single hänen Synchronicity-debyyttialbumilta, jonka julkaisi Avex Trax 12. toukokuuta 1999. Se saavutti 29. sijan viikoittaisella Oricon-listalla ja singleä myytiin kolmessa viikossa yhteensä 22 280 kappaletta. Kappaletta on käytetty Kanebo Katen mainoskampanjassa.
Kappaleet

Re-ACT – 4.33
Rolling Stone – 4.15
Re-ACT (instrumental) – 4.32
Rolling Stone (instrumental) – 4.11
Listasijoitukset

| Listat (1999) | Sija |
| --- | --- |
Japani (Oricon): 29
Macikai

Kylän sijainti kartalla
Macikai
Macikai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 967 asukasta.
Pyhä Eustachius

Pyhä Eustathios Plakidas, kreikkalainen ikoni.
Pyhä Eustachius (tai Eustathios, myös nimellä Pyhä Plakidas) on roomalais-katolisen kirkon pyhimys ja ortodoksisen kirkon pyhä, marttyyri, joka kuoli vuonna 118.
Pisanellon Pyhän Eustachiuksen näky (La visione di Sant'Eustacchio, tempera puulle, n. 1436–1438)
Elämä

Pyhä Eustachius eli Roomassa vaimonsa Tatianan kanssa 1. vuosisadalla. Hänen pakanallinen nimensä oli Plakidas (tai Placidus) ja hänet tunnettiin hyveellisenä miehenä, joka osoitti erityistä rakkautta köyhiä kohtaan. . Hän oli keisari Trajanuksen kenraali, joka metsästysretkellä Rooman lähellä Tivolissa näki ilmestyksen ja kääntyi kristinuskoon. Otettuaan kasteen hän ryhtyi nimeltään Eustachiukseksi eli Hyväksi onneksi tai Hedelmälliseksi. Hän koki elämässään monia Jobin kaltaisia koettelemuksia: hän menetti varallisuutensa, hänen palvelijansa kuolivat ruttoon, merimatkalla laivan kapteeni kidnappasi hänen puolisonsa, jokea ylitettäessä hänen kaksi poikaansa veivät susi ja leijona. Säilytettyään uskonsa hän sai hajallaan olevan perheensä uudelleen yhdistetyksi. Kieltäydyttyään pakanallisesta uhrauksesta keisari Hadrianukselle hänet, hänen puolisonsa ja poikansa tuomittiin kuolemaan paahtumalla kuparisonnin sisällä.
Legendat

Pyhän Eustachiuksen legenda sisältyy Jacobus de Voraginen noin 1260 ilmestyneeseen Kultaiseen legendaan. Joitain Eustahciuksen legendaan liittyviä osia on tunnistettu liittyneen myös Pyhän Hubertuksen tarinaan. Näin ollen esimerkiksi Hollolan keskiaikaisen kivikirkon asehuoneen ja kirkkosalin välisessä suuressa puuovessa olevista raudasta taotusta metsästystä kuvaavasta teoksesta ei voida varmasti sanoa, viittaako se Eustachiukseen tai Hubertukseen.
Kunnioittaminen

Eustachiuksen muistopäivä poistettiin katolisen kirkon kirkkokalenterista vuonna 1969. Näin ollen häneen viitataan enää Pyhänä Eustachiuksena ja kumppaneina. Hänen muistopäiväänsä viettävät kuitenkin ortodoksinen kirkko sekä ne katoliset, jotka noudattavat vanhaa liturgista kalenteria. Pyhä Eustachius on metsästäjien ja palomiesten  sekä niiden, jotka ovat joutuneet kokemaan osakseen röyhkeyttä, suojelupyhimys. Pyhän Eustachiuksen muistopäivä on 20. syyskuuta. Eustachius on myös yksi roomalais-katolisesta neljästätoista pyhästä auttajasta, jotka suojelevat tauteja tai välitöntä pahaa vastaan. Eustachius suojelee perheriitoja, eripuraa, vastaan.
Länsi-Bengalin piirikunnat

Länsi-Bengalin osavaltio Intiassa on jaettu 23 piirikuntaan:
Alipurduar
Bankura
Birbhum
Cooch Behar
Darjeeling
Itä-Midnapore
Hooghly
Howrah
Jalpaiguri
Jhargram
Kalimpong
Kalkutta
Malda
Murshidabad
Nadia
North 24 Parganas
Paschim Bardhaman
Pohjois-Dinajpur
Purba Bardhaman
Purulia
South 24 Parganas
South Dinajpur
Länsi-Midnapore
Piirikunnat on ryhmitelty kolmeen divisioonaan:
Presidency Division
Burdwan Division
North Bengal Division
Aiheesta muualla

Länsi-Bengalin hallinnon kotisivut (englanniksi)
Länsi-Balin kansallispuisto

| --- | --- |
Sijainti:  Bali, Indonesia
Pinta-ala:  190.02 km2
| --- | --- |
Nimi alkuperäiskielellä:  Taman Nasional Bali Barat 
Tyyppi:  Indonesian kansallispuisto, nähtävyys 
Perustettu:  1995
Kävijämäärä:  39 637  (2019) 
muokkaa - muokkaa wikitekstiä - muokkaa Wikidataa
Länsi-Balin kansallispuisto, on Balin saarella Indonesiassa sijaitseva kansallispuisto. Sen pinta-ala on 190 km2, josta 15,5 km2 on maa-alaa ja 3,5 km2 vesialaa. Alueen elinympäristö on vaihtelevaa, alueella on sademetsää, kuivaa savannia, alankometsää, korkeamman alueen vuoristometsää ja mangrovemetsää. Puistossa on tavattu 160 lintulajia, joiden joukossa lähes sukupuuttoon kuollut balinkottarainen. Balinkottarainen on Balin ainoa kotoperäinen selkärankainen ja alueen tunnuseläin. Balinkottarainen oli tärkein syy siihen, miksi kansallispuisto perustettiin vuonna 1941.
Aiheesta muualla

Kuvia tai muita tiedostoja aiheesta Länsi-Balin kansallispuisto Wikimedia Commonsissa
Manttelisolulymfooma

Manttelisolulymfooma on harvinainen manttelivyöhykkeeltä alkunsa saava B-solujen non-Hodgkin-lymfooma. Noin 5–7 % non-Hodgkin-lymfoomista edustaa sitä. Potilaiden keskimääräinen ikä diagnoosin hetkellä on yli 60 vuotta. Miehillä on paljon suurempi sairastumisriski kuin naisilla. Sairaus on nopeasti kasvava ja ehtii useimmilla potilailla metastasoitua ennen toteamista. Manttelisolulymfooman tyypillisin ensimmäinen oire on turvonnut imusolmuke. Jos tauti on pidemmälle edennyt, potilaalla voi esiintyä kuumeilua, runsasta yöllistä hikoilua ja painonlaskua.
Monilla potilailla tautia on luuytimessä, pernassa ja kurkussa. Syöpäsoluja voi olla veressä, ja joskus suolistossa esiintyvä sairaus voi aiheuttaa vatsakipua tai ripulia.
Tämän syövän hoidossa käytetään lähinnä kemoterapiaa. Parantava hoito onnistuu harvoin, ja tyypillisesti hoidon tavoitteena onkin pitää sairaus kurissa mahdollisimman kauan.
Psalmus

Näyte Psalmuksen kuoro­satsista. Merkintä a tarkoittaa teoksen ydin­aihetta, joka juontuu Cajanuksen runon virsi­sävelmästä.
Psalmus on Uuno Klamin säveltämä, vuonna 1936 valmistunut oratorio kahdelle laulusolistille, kuorolle ja orkesterille. Sen teksti perustuu Juhana Cajanuksen runoon Yxi Hengellinen weisu vuodelta 1681.
Teoksen synty

Psalmuksen alkuperä on hämärän peitossa, kuten on laita myös monien muiden Klamin teosten. Vielä vuonna 1931 hän suunnitteli säveltävänsä Kalevala-aiheisen oratorion, mutta suunnitelmat muuttuivat hänen saatuaan seuraavana vuonna käsiinsä Cajanuksen runon Yxi Hengellinen Weisu, Josa Tämän mailman catowainen meno edespannan, nijn myös cuinga Ihminen Kuolemata wastan itziäns lohdutta taita. Runo tunnetaan myös sen ensimmäisestä säkeestä johdetulla nimellä Etkös ole Ihmis parca aiwan arca. Kalevala-oratoriosta valmistui lopulta vain alkusoitto Maan synty. Klamin Kalevala-tematiikka toteutui orkesteriteoksessa Kalevala-sarja, jonka ensimmäinen versio valmistui 1932.
Klami alkoi säveltää Psalmusta ilmeisesti 1932, intensiivisimmän sävellysjakson sijoittuessa vuosiin 1934–1936. Koska teos valmistui vasta vuoden 1936 lopulla ja kantaesityksen ajankohta, 19. maaliskuuta 1937, oli jo lyöty lukkoon, tuli Väinö Pesolan johtamalle Kilven Kuorolle kova kiire oppia senaikaisen mittapuun mukaan erittäin vaativat stemmansa. Oppimista vaikeutti myös pianopartituurin puuttuminen. Kolmasosa kuorolaisista luopuikin osallistumisesta ennen kantaesitystä.
Kantaesitys, jossa esiintyivät Kilven Kuoron lisäksi Helsingin kaupunginorkesteri, sopraanosolistina Irja Aholainen ja baritonisolistina Oiva Soini, oli vain osittainen menestys. Yleisö ja kriitikot olivat ymmällään, ja oikeastaan vain säveltäjäkollega Aarre Merikanto tajusi Psalmuksen merkityksen.
Levytyksiä

Ulf Söderblom (1988). Finlandia Records – Satu Vihavainen, Juha Kotilainen, Savonlinnan oopperajuhlakuoro ja Helsingin kaupunginorkesteri.
Kirjallisuutta

Maasalo, Kai: ”Uuno Klamin Psalmus”, Juhlakirja Erik Tawaststjernalle 10.X.1976 Festskrift till Erik Tawaststjerna, s. 363–383.  (Toimittanut Erkki Salmenhaara. Acta musicologica Fennica, 9)  Helsinki:  Otava, 1976.  ISSN 0587-2448.  ISBN 951-1-04106-1.
Lyyli Heinonen

Agnes Lydia (Lyyli) Heinonen (21. tammikuuta 1889 Viipurin maalaiskunta – 6. marraskuuta 1950 Helsinki) oli suomalainen kommunisti, vasemmistolaisen naisliikkeen vaikuttaja ja toimittaja.
Lyyli Heinosen isä oli muurari ja äiti karjakko. Hän kävi Tiiliruukin kansakoulun, jossa opettaja Hilja Pärssinen sai hänet kiinnostumaan työväen- ja naisasiasta. Koulun jälkeen Heinonen työskenteli ompelijana, kutojana ja leikkaajana. Hän osallistui vuoden 1905 suurlakkoon ja oli mukana ammattiyhdistystoiminnassa sekä työväenliikkeen nais- ja nuorisojärjestöissä.
Heinonen ei osallistunut vuoden 1918 sisällissotaan, mutta avusti sen jälkeen piiloutuneita punaisia ja hankki ruokaa vankileireillä olleille. Hän joutui tuolloin ensimmäisen kerran kuulusteltavaksi ja poliittisesti epäiltyjen joukkoon. Heinonen liittyi vuonna 1919 Suomen Kommunistiseen Puolueeseen ja oli 1920-luvun alussa mukana Viipurin julkisissa vasemmistolaisissa työväenjärjestöissä. Heinonen pidätettiin vuonna 1923 ja kahta vuotta myöhemmin hän sai puolentoista vuoden vankeustuomion valtiopetoksesta syytettynä. Heinonen työskenteli Työ-lehden toimituksessa ja Työläis- ja talonpoikaisnaisten lehden toimittajana vuodesta 1929.
Heinonen pidätettiin uudelleen vuonna 1930 ja hän sai viiden vuoden vankilatuomion. Vapauduttuaan hän jatkoi toimintaansa kommunistisessa liikkeessä vastaten nais- ja ammattiyhdistysasioista SKP:n keskuskomitean epävirallisena jäsenenä. Jatkosodan aikana Heinonen oli pidätettynä niin sanotussa turvasäilössä.
Vapauduttuaan syksyllä 1944 Heinonen toimi SKP:n keskeisissä päättävissä elimissä, oli perustamassa Suomen Naisten Demokraattista Liittoa ja toimitti sen lehteä Uutta Naista kuolemaansa saakka. Hän työskenteli Lomaliiton naissihteerinä, toimi Parasta Lapsille -yhdistyksen ensimmäisenä puheenjohtajana, kuului Helsingin kaupunginvaltuustoon ja hoiti muita luottamustehtäviä.
Rautijärvi

| Rautijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°52′03″N, 23°59′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  Pihonjoki, joka jatkuu Teuronjokena 
Järvinumero:  35.934.1.002
Mittaustietoja
Pinnankorkeus:  122,4 m 
Rantaviiva:  10,817 km 
Pinta-ala:  0,72273 km² 
 fiRautijärvi 
Rautijärvi  eli Rautajärvi  on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen.
Maantiede

Järven pinta-ala on 72 hehtaaria ja sen pituus on 2,4 kilometriä ja leveys 900 metriä. Siihen laskevat lännestä Kyläsillanjoki, Alasen laskujoen kautta ylemmällä virtaava Kuorijoki ja idän suunnasta virtaava laskuoja, jonka kautta kulkevat Suojärvenjoen Uljasjärveen tuomat vedet. Pahalammi laskee järveen edellistä vastapäätä. Näiden lisäksi siihen laskevat myös useat suo- ja metsäojat. Järven luusua sijaitsee järven länsirannalla, josta saa alkunsa 800 metriä pitkä Pihonjoki, joka virtaa Kuuslammin läpi jatkaen Pehkijärveen 9,5 kilometrisenä Teuronjokena.
Järven rantaviiva on 11 kilometriä pitkä ja sen ranta on pääosin moreenipohjaista metsämaastoa. Järven länsirannat ovat soistuneita ja lounaisrannat ruohottuneita. Järvessä on erityisesti Lyhönlahdessa mutta myös muualla lukuisia pikkusaaria, joista suurimmat ovat nimeltään Sikosaari, Kalliosaari ja Korpisaari. Rannoille on rakennettu joitakin loma-asuntoja, joille johtaa tiet Teurosta. Myös Sikosaari on rakennettu.
Historia

Vuoden 1855−1856 Kalmbergin kartastossa Rautijärven nimi kirjoitettiin "Rautajärvi". Tämä lienee vanhempi nimitys, joka on alkanut vääntymään Rautijärveksi. Kartan rantaviivassa ei ole järven länsipäässä nykyisenlaista niemeä, mikä johtuu vuoden 1862 jälkeen suoritetusta järvenlaskusta.
Ympäristön maanviljelijät ovat hakeneet lupaa laskea järven vedenpintaa vuonna 1862. Hankkeen aikataulusta ei tiedetä paljoakaan. Vanhoja karttoja vertailemalla nähdään, että ainakin Pihonjoen mutkat on hävitetty samalla kun joki on oiottu ja perattu järvenlaskun takia.
Vielä Senaatin kartastossa vuodelta 1884 järvi on piirretty lähes samanlaisena kuin Kalmbergin kartastossa. Senaatin kartta on kuitenkin yksityiskohtaisempi, joten siinä erottuvat jo Sikosaaren laki sekä muutama pikkuluoto, jotka tulevat maatumaan järvenlaskun yhteydessä. Järven pohjoisranta oli merkitty ruohottuneeksi. Järven vedenpinnankorkeudeksi merenpinnasta on ilmoitettu 58,6 saschenia.
Aiheesta muualla

Uljas- ja Rautijärven suojeluyhdistys: Verkkosivut (Arkistoitu – Internet Archive)
Joenhiisi: Kanajärven tuolla puolen, retkiblogi, 2014
(35.9)
Lyyli Helena Lukander

Lyyli Helena Lukander (23. maaliskuuta 1899 Helsinki – 18. elokuuta 1959) oli suomalainen juristi. Hän oli ensimmäinen tuomarina Suomessa toiminut nainen, kun hän hovioikeuden auskultanttina istui 20. kesäkuuta 1928 Vihdin välikäräjiä. Lukander sai varatuomarin arvon 18. joulukuuta 1931 ja hän toimi korkeimmassa hallinto-oikeudessa ylimääräisenä virkamiehenä. Hänet nimitettiin korkeimman hallinto-oikeuden notaariksi 1938.
Maciej Truszczyński

| Henkilötiedot |
| --- | --- | --- |
Syntymäaika: 13. huhtikuuta 1981 (ikä 43)
Syntymäpaikka: Gorzów Wielkopolski, Puola
Pelipaikka: puolustaja
Pituus: 181 cm
Seura
Seura: Bodens BK
Seurat
| Vuodet | Seura | O (M) |
| 1997–2000   2000–2002   2003   2003–2005   2005   2006   2006   2007   2008   2008   2009-2010   2010– | GKP Gorzów Wielkopolski   Lech Poznań   Pogoń Skwierzyna   Kujawiak Włocławek   Zawisza Bydgoszcz (2)   Wisla Plock   Zawisza Bydgoszcz (2)   Warta Poznań   GKP Gorzów Wielkopolski   Vaasan Palloseura   GKP Gorzów Wielkopolski   Bodens BK |      8 (1)   7 (0)   10 (0)     8 (0)   11 (0) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2009.
Maciej Truszczyński (s. 13. huhtikuuta 1981 Gorzów Wielkopolski) on puolalainen jalkapalloilija. Truszczyński on laitapuolustaja, mutta pystyy myös pelaamaan keskikentän pohjalla.
Aiheesta muualla

Truszczyński GKP Gorzów Wielkopolskin sivuilla[vanhentunut linkki] (puolaksi)
Truszczyński Puolan liigan sivuilla[vanhentunut linkki] (puolaksi)